CELEX: E2017J0005
Language: lt
Date: 2017-12-21 00:00:00
Title: 2017 m. gruodžio 21 d. Teismo sprendimas byloje E-5/17 Merck Sharp &amp; Dohme Corp. prieš Islandijos patentų biurą (Einkaleyfastofan) (Reglamentas (EEB) Nr. 1768/92 – Medicinos produktai – Papildomos apsaugos liudijimas – Neigiama liudijimo trukmė)

12.4.2018   
            
            
               LT
            
            
               Europos Sąjungos oficialusis leidinys
            
            
               C 130/3
            
         TEISMO SPRENDIMAS
   2017 m. gruodžio 21 d.
   byloje E-5/17
   
      Merck Sharp & Dohme Corp. prieš Islandijos patentų biurą (Einkaleyfastofan)
   
   
      (Reglamentas (EEB) Nr. 1768/92 – Medicinos produktai – Papildomos apsaugos liudijimas – Neigiama liudijimo trukmė)
   
   (2018/C 130/03)
   Byloje E-5/17 Merck Sharp & Dohme Corp. prieš Islandijos patentų biurą (Einkaleyfastofan) dėl Islandijos Aukščiausiojo Teismo (Hæstiréttur Íslands) PRAŠYMO Teismui pagal ELPA valstybių susitarimo dėl Priežiūros institucijos ir Teisingumo Teismo įsteigimo 34 straipsnį išaiškinti 1992 m. birželio 18 d. Tarybos reglamentą (EEB) Nr. 1768/92 dėl medicinos produktų papildomos apsaugos liudijimo sukūrimo Teismas, kurį sudaro pirmininkas Carlas Baudenbacheris ir teisėjai Peras Christiansenas (pranešėjas) ir Pállis Hreinssonas, 2017 m. gruodžio 21 d. priėmė sprendimą, kurio rezoliucinė dalis yra tokia:
   Pagal Reglamentą (EEB) Nr. 1768/92 leidžiama išduoti papildomos apsaugos liudijimą tais atvejais, kai laikotarpis nuo paraiškos gauti pagrindinį patentą padavimo dienos iki pirmojo leidimo pateikti produktą rinkai Europos ekonominėje erdvėje išdavimo dienos yra trumpesnis nei penkeri metai. Tam nedaro poveikio faktas, kad dar nėra įsigaliojęs Jungtinio komiteto sprendimas, kuriuo Reglamentas (EB) Nr. 1901/2006 ir Reglamentas (EB) Nr. 469/2009 įtraukiamas į EEE susitarimą.